Public procurement notice: Prior Information Notice Without Call For Competition
Published: 2020-10-26
Buyer: Keski-Uudenmaan sote-kuntayhtymä
Country: FI
Contract type: Services
CPV classification: 85120000: Medical practice services

Technical requirements: Keski-Uudenmaan sote-kuntayhtymä (Keusote) valmistelee etälääkäripalvelun hankintaa. Keski-Uudenmaan sote-kuntayhtymä (jäljempänä Keusote) on kuuden (6) kunnan muodostama perustason sote-kuntayhtymä. Kuntayhtymään kuuluvat Hyvinkään ja Järvenpään kaupungit sekä Mäntsälän, Nurmijärven, Pornaisten ja Tuusulan kunnat. Keusote on Suomen suurin perustason sote-kuntayhtymä, jonka väestöpohja on 200 000 asukasta.
Etälääkäripalvelun suunniteltua hankintakokonaisuutta on kuvattu alustavalla tasolla kohdassa II.2.4) Kuvaus hankinnasta.
Valmisteilla olevan hankinnan kohteena on yleislääkäritasoinen etävastaanottopalvelu. Alustavasti on suunniteltu, että palvelu sisältää etävastaanottotoiminnan virka-aikana sekä virka-ajan ulkopuolella arkisin ma–pe klo 16–20 sekä viikonloppuisin ja arkipyhinä klo 8–20.
Keusote vastaa potilaiden hoidon tarpeen arvioinnista ja sen pohjalta asiakasohjauksesta etälääkärin vastaanotolle siten, että etälääkärille ei ohjaudu toimenpiteitä tai hätätilapotilaita. Etälääkäri vastaa potilaan asian hoidosta ja sen seurannasta, kunnes potilaan asia on ratkaistu. Etälääkäri tekee potilaan hoitoon liittyvät tarvittavat lausunnot, konsultaatiot ja tutkimukset ja vastaa näiden tulkinnasta ja välittämisestä potilaalle.
Ennakkotietoilmoituksessa esitetty hankinnan kuvaus, hankintailmoituksen arvioitu julkaisupäivämäärä sekä muut ilmoitetut tiedot ovat alustavia ja suuntaa antavia ennakkotietoja, jotka voivat muuttua valmistelun edetessä.
Tämä ilmoitus on ennakkotietoilmoitus. Tällä ilmoituksella ei pyydetä tarjouksia. Ennakkotietoilmoitukseen liittyy kutsu markkinakartoitukseen, jolloin kaikilla hankinnasta kiinnostuneilla toimittajilla on mahdollisuus käydä hankintaa koskevaa teknistä vuoropuhelua hankintayksikön kanssa. Teknisen vuoropuhelun tarkoituksena on käydä yleisellä tasolla vuoropuhelua hankinnan kohteesta ja sen määrittämisestä. Tekninen vuoropuhelu ei sido hankintayksikköä toteuttamaan hankintaa. Tekninen vuoropuhelu ei myöskään sido toimittajaa mahdolliseen tarjouskilpailuun osallistumiseen.
Hankinnasta kiinnostuneita toimittajia pyydetään ilmoittamaan 6.11.2020 mennessä kiinnostuksensa osallistua tekniseen vuoropuheluun lähettämällä tiedot yhteyshenkilöstä ja hänen yhteystiedoistaan osoitteeseen kilpailutus@hansel.fi otsikolla "Keusote, etälääkäripalvelu, ilmoittautuminen tekniseen vuoropuheluun". Lisäksi ilmoittautumisen yhteyteen pyydetään liittämään lyhyt, vapaamuotoinen kuvaus (maks. 1 sivu A4) toimittajan tuottamasta etälääkäripalvelusta sisältäen mm. seuraavat asiat:
— Yleiskuvaus palvelua tuottavien lääkäreiden määrästä ja pätevyydestä sekä mahdollisuudesta yleislääketieteen erikoislääkäreiden konsultointiin
Kaikille hankinnasta kiinnostuneille toimittajille on tarkoituksena toimittaa sähköpostitse hankintaan liittyvää luonnosmateriaalia kirjallisesti kommentoitavaksi. Lisäksi hankintayksikkö voi järjestää tapaamisia tarpeen ja mahdollisuuksien mukaan. Markkinakartoitukseen osallistuville ei makseta korvausta tekniseen vuoropuheluun osallistumisesta.